
ROMÂNIA

JUDEȚUL BIHOR

COMUNA BRATCA

CONSILIUL LOCAL
Localitatea Bratca, Nr.126, Cod Poștal: 417080, CIF:4738400;

Web: www.primaria-bratca.ro, Tel. 0259/315650, Fax: 0259/473256

E-mail: primaria.bratca@cjbihor.ro ; primariabratca@yahoo.com


H O T Ă R Â R E A Nr.86

 Din 28 iulie 2020 

Pentru soluţionarea cererii d-lui Ciupleu Gheorghe, cu domiciliul în localitatea  Ponoară nr.292, judeţul Bihor, prin care solicită acordarea unui ajutor de urgență.


Având în vedere:

- cererea d-lui Ciupleu Gheorghe, cu domiciliul în localitatea  Ponoară nr.292, comuna Bratca, judeţul Bihor, prin care solicită acordarea unui ajutor de urgență pentru acoperirea unor cheltuieli cu tratamentul fiicei Ciupleu Gabriela-Maria, imobilizată la pat în urma unui accident.

- ancheta socială întocmită de Compartimentul de asistenţă socială din care rezultă că fiica petentului Ciupleu Gabriela-Maria, a suferit în data de 15.05.2020 un accident care i-a cauzat un traumatism vertebral toracal, rămânând imobilizată la pat și necesitând recuperare, tratament și îngrijire specială.Familia nu realizează venituri din salarii, nu au venituri permanente în afară de subvenție APIA și se propune acordarea unui ajutor financiar.

- referatul de aprobare inițiat de primarul comunei Bratca, înregistrat sub nr.1738/15.06.2020 prin care se propune analizarea documentelor prezentate de d-l Ciupleu Gheorghe, cu domiciliul în localitatea  Ponoară nr.292,comuna Bratca, judeţul Bihor, privind acordarea unui ajutor de urgență pentru acoperirea unor cheltuieli cu tratamentul fiicei Ciupleu Gabriela-Maria, imobilizată la pat în urma unui accident.
- raportul de specialitate nr.1739/15.06.2020 al Compartimentului asistență socială pentru soluţionarea cererii d-lui Ciupleu Gheorghe, cu domiciliul în localitatea  Ponoară nr.292, judeţul Bihor, prin care solicită acordarea unui ajutor de urgență.

- avizele comisiilor de specialitate din cadrul Consiliului local al comunei Bratca.

Ţinând seama de prevederile:

- art.28 alin.2) și alin.4-5) din Legea nr.416/2001 privind venitul minim garantat, cu modificările și completările ulterioare.

- art.41-48 din H.G nr.50/2011 pentru aprobarea Normelor metodologice de aplicare a prevederilor Legii nr.416/2001 privind venitul minim garantat.

- art.129 alin.2) lit.d), alin.7) lit.b), alin.14) din O.U.G nr.57/2019 privind Codul administrativ, cu modificările și completările ulterioare.

- Regulamentul privind stabilirea criteriilor de acordare a ajutoarelor de urgență conform prevederilor Legii nr.416/2001 privind venitul minim garantat, cu modificările şi completările ulterioare și a prestațiilor financiare excepționale conform prevederilor Legii nr.272/2004 privind protecţia şi promovarea drepturilor copilului, republicată, cu modificările şi completările ulterioare, aprobat prin H.C.L nr.56/24.04.2017.
 In baza prevederilor art.139 alin.1) și art.196 alin.1) lit.a) din O.U.G nr.57/2019 privind Codul administrativ, cu modificările și completările ulterioare.

 Cu 10 voturi pentru, 0 abțineri și 0 voturi împotrivă.

CONSILIUL LOCAL AL COMUNEI BRATCA  H O T Ă R Ă Ş T E :

Art.1 - Se aprobă alocarea din bugetul local al comunei Bratca a sumei de 10.000 lei pentru acordarea unui ajutor de urgenţă familiei d-lui Ciupleu Gheorghe, cu domiciliul în localitatea  Ponoară nr.292, judeţul Bihor, pentru acoperirea unor cheltuieli cu tratamentul fiicei Ciupleu Gabriela-Maria, imobilizată la pat în urma unui accident.
 Art.2 - Prezenta hotărâre se comunică cu Instituţia Prefectului Judeţului Bihor, Primarul comunei Bratca, d-l Ciupleu Gheorghe, Compartimentul asistență socială, Biroul financiar-contabil și administrativ, dosarul de şedinţă.


Art.3 - Cu ducerea la îndeplinire a prezentei hotărâri se încredinţează Biroul financiar-contabil și administrativ din cadrul Primăriei Comunei Bratca.

PREŞEDINTE DE ŞEDINŢĂ        


                     IONEL MICULA

 SECRETAR GENERAL

